Autoritățile din Ecuador, în alertă. Sute de nave de pescuit chinezești devastează celebra rezervație marină Galapagos.
Sute de vase de pescuit chinezești au ajuns lângă Insulele Galapagos. Flota devastează, prin metode foarte agresive, celebra rezervație marină. "Suntem în stare de alertă, efectuăm operațiuni de supraveghere și patrulare", a spus ministrul Apărării din Ecuador, Oswaldo Jarrin. Galapagos este inclusă de UNESCO pe lista monumentelor aflate în pericol.
Ecuadorul a intrat în stare de alertă, după ce a descoperit o flotă uriașă de nave de pescuit chinezești, lângă Insulele Galapagos, arhipelag care a inspirat teoria evoluției lui Charles Darwin, scrie The Guardian."Mărimea și
agresivitatea acestor nave reprezintă o amenințare majoră pentru speciile
marine aflate în Insulele Galapagos", a semnalat Yolanda Kakabadse, fost
ministru al Mediului din Ecuador. Ar fi vorba de circa 260 de nave de pescuit,
majoritatea având steagurile Chinei.Profesorul Andrew
Kakabadse și fostul primar al capitalei Quito, Roque Sevilla, cei care vor fi
responsabili de elaborarea unei "strategii de protecție", spun că acum se fac
eforturi diplomatice pentru a-i determina pe chinezi să-și retragă flota imensă:
“Pescuitul necontrolat chiar la marginea zonei protejate strică eforturile
Ecuadorului de a proteja viața marină în Galapagos", spune Sevilla.Navele de pescuit
chinezești vin în fiecare an în apele Insulelor Galapagos. În 1978, acestea au
fost incluse de UNESCO pe lista monumentelor aflate în pericol. Flota de acum
este cea mai mare din ultimii ani.Galapagos are una
dintre cele mai mari concentrații de specii de rechini din lume, inclusiv
rechinul-balenă și rechinul-ciocan, aflate pe cale de dispariție.Insulele Galapagos sunt renumite pentru plantele lor unice și pentru viața sălbatică. UNESCO descrie arhipelagul – vizitat în fiecare an de un sfert de milion de turiști – ca un "muzeu viu și o vitrină a evoluției".